Αικατερίνη Μόρτιμερ, κόμισσα του Γουόρικ

Η Αικατερίνη Μόρτιμερ, κόμισσα του Γουόρικ (1314 - 4 Αυγούστου 1369) ήταν μια από τις μικρότερες κόρες και 12ο παιδί του Ρότζερ Μόρτιμερ, 1ου κόμη του Μαρς που έμεινε πασίγνωστος για τον ρόλο του σαν ερωμένος της βασίλισσας Ισαβέλλας της Γαλλίας και της Ιωάννας του Τζένβιλλ, 2ης βαρόνης του Τζένβιλλ. Οι πατρικοί παππούδες της ήταν ο Έντμοντ Μόρτιμερ, 2ος βαρόνος του Μόρτιμερ και η Μάργκαρετ του Φιν, οι μητρικοί παππούδες της ήταν ο Πιρς Τζένβιλλ των κάστρων του Τριμ και του Λάντλοου και η Ιωάννα των Λουζινιάν.

 Ο πατέρας της ήταν ο πραγματικός κυβερνήτης της Αγγλίας με την βασίλισσα Ισαβέλλα της Γαλλίας από την εποχή που εκθρονίστηκε ο σύζυγος της Εδουάρδος Β΄ της Αγγλίας μέχρι την σύλληψη και την εκτέλεση του ίδιου του Μόρτιμερ από τον μεγαλύτερο γιο και διάδοχο της ερωμένης του Εδουάρδο Γ΄ της Αγγλίας. Ο Εδουάρδος Β΄ φυλακίστηκε στον Πύργο του Λονδίνου και ακούγεται ότι βρήκε βίαιο θάνατο από την σύζυγο του και τον εραστή της. Η Αικατερίνη ήταν 16 ετών την εποχή που ο πατέρας της θανατώθηκε με απαγχονισμό στο Τίμπουρν στο Λονδίνο (29 Νοεμβρίου 1300). Η Αικατερίνη παντρεύτηκε σε ηλικία 5 ετών τον Τόμας Μποσάμπ, 11ο κόμη του Γουόρικ μεγαλύτερο γιο και διάδοχο του Γκυ Μποσάμπ, 10ου κόμη του Γουόρικ και της Αλίκης Τοενί (19 Απριλίου 1319). Ο γάμος τους χρειάστηκε παπική απαλλαγή επειδή είχαν συγγένεια τρίτου και τέταρτου βαθμού, ο σύζυγος της διαδέχθηκε τον πατέρα του σε ηλικία δυο ετών και η Αικατερίνη έγινε κόμισσα του Γουόρικ από την εποχή που παντρεύτηκε μεχρι τον θάνατο της. Ο γάμος έγινε τον Ιούλιο του 1318 και έφερε διαμάχη ανάμεσα στις δυο οικογένειες για την ηγεμονία του Έλφαελ που δόθηκε στην Αικατερίνη σαν προίκα. Η κηδεμονία του Μποσάμπ σύμφωνα με τους όρους του γάμου δόθηκε στον πεθερό του Ρότζερ Μόρτιμερ.Η Αικατερίνη Μόρτιμερ έγινε σημαντική φυσιογνωμία στην αυλή του Εδουάρδου Γ΄, είχε μεγάλη εύνοια από την βασίλισσα Φιλίππη του Αινώ η οποία της έκανε την τιμή να την κάνει νονά στην εγγονή της Φιλίππη, 5η κόμισσα του Όλστερ (1355). Η τιμή αυτή της βασίλισσας περιγράφεται από τον συγγραφέα του 19ου αιώνα Άγκνες Στρικλάντ (1796 - 1874) που αναφέρει "η νονά της Φιλίππης, η κόμισσα του Γουόρικ ήταν κυρία μεγάλης τιμής". Η Αικατερίνη και ο σύζυγος της Τόμας Μποσάμπ απέκτησαν : Γκυ Μποσάμπ (πέθανε στις 28 Απριλίου 1360), παντρεύτηκε την Φιλίππη Φέρρερ, κόρη του Χένρι του Φέρρερ, 2ου λόρδου των Φέρρερ του Γκρόμπι και της Ισαβέλλας του Βερντέν και απέκτησε δυο κόρες. Τόμας Μποσάμπ, 11ος κόμης του Γουόρικ (16 Μαρτίου 1339 - 8 Αυγούστου 1401), παντρεύτηκε την Μάργκαρετ Φερρέρ, κόρη του Γουίλιαμ Φερρέρ, 3ου λόρδου του Γκρόμπι και της Μάργκαρετ του Ούφφορντ με την οποία απέκτησε τον διάδοχο Ρίτσαρντ Μποσάμπ, 13ο κόμη του Γουόρικ. Γουίλιαμ Μποσάμπ, 1ος βαρόνος του Μπεργκαβεννί, κληρονόμησε την κομητεία του Αμπεργκαβεννί. Παντρεύτηκε την Λαίδη Ιωάννα ΦιτςΆλαν (23 Ιουλίου 1392), κόρη του Ρίτσαρντ ΦίτςΑλαν, 11ου κόμη του Αρουντέλ και της Ελισάβετ του Μποχύν με την οποία απέκτησε τον Ρίτσαρντ Μποσάμπ, 1ο κόμη του Γούστερ και την Ιωάννα Μποσάμπ, 4η κόμισσα του Όρμοντ. Η βασίλισσα Άννα Μπολέυν ήταν απόγονος της κόρης του. Ρότζερ Μποσάμπ (πέθανε το 1361) Ματθίλδη Μποσάμπ (πέθανε το 1403) παντρεύτηκε τον Ρότζερ Κλίφορντ, 5ο βαρόνο του Κλίφορντ με τον οποίο απέκτησε τον Τόμας Κλίφορντ, 6ο βαρόνο του Κλίφορντ. Φιλίππη Μποσάμπ, παντρεύτηκε τον Ούγο Στάφορντ, 2ο κόμη του Στάφορντ με τον οποίο απέκτησε εννιά παιδιά. Αλίκη Μποσάμπ (πέθανε το 1383) παντρεύτηκε σε πρώτο γάμο τον Τζων Μποσάμπ, 3ο βαρόνο του Μποσάμπ και σε δεύτερο γάμο τον Σερ Γουίλιαμ Γκούρνει χωρίς να αποκτήσουν παιδιά. Ιωάννα Μποσάμπ, παντρεύτηκε τον Ραλφ Μπασέ, 3ο βαρόνο του Ντράιτον και πέθανε άτεκνη. Ισαβέλλα Μποσάμπ (πέθανε στις 29 Δεκεμβρίου 1416), παντρεύτηκε σε πρώτο γάμο τον Τζων λε Στρέιτζ, 5ο βαρόνο του Στρέιτζ και σε δεύτερο γάμο τον Γουίλιαμ Ούφφορντ, 2ο κόμη του Σάφοκ, μετά τον θάνατο του δεύτερου συζύγου της έγινε μοναχή και πέθανε άτεκνη. Μάργκαρετ Μποσάμπ, παντρεύτηκε τον Γκυ Μόντφορντ και μετά τον θάνατο του έγινε μοναχή και πέθανε άτεκνη Ελισάβετ Μποσάμπ, παντρεύτηκε του Ούφφορντ Άννα Μποσάμπ Ιουλιάνα Μποσάμπ Αικατερίνη ΜποσάμπΗ Αικατερίνη Μόρτιμερ πέθανε σε ηλικία 55 ετών (4 Αυγούστου 1369), ο σύζυγος της πέθανε σε τρεις μήνες από την Μαύρη πανώλη. Δυο χρόνια πριν τον θάνατο της όταν έκανε η αδελφή της Αγνή Μόρτιμερ, κόμισσα του Πέμπροκ την διαθήκη της η Αικατερίνη ήταν μια από τις κληρονόμους. Η Αικατερίνη τάφηκε στον ναό της Σαιν Μαρί στο Γουόρικσερ μαζί με τον σύζυγο της. Στο κέντρο του τάφου δημιουργήθηκαν δυο περίφημες αλαβάστρινες μορφές της ίδιας και του συζύγου της, η Αικατερίνη φορούσε ένα μακρύ φόρεμα με κηρήθρες και κρατούσε το χέρι του συζύγου της. Η περιοχή ήταν διακοσμημένη με πολλές αρσενικές και θηλυκές πένθιμες μορφές. Douglas Richardson, Kimball G. Everingham, Magna Carta Ancestry: A Study in Colonial and Medieval Families, G. Holmes. Estates of the Higher Nobility in Fourteenth Century England Mortimer, Ian (2003). The Greatest Traitor: The Life of Sir Roger Mortimer, Ruler of England 1327–1330. New York: St. Martin's Press. Strickland, Agnes (2009). Lives of the Queens of England from the Norman Conquest: With Anecdotes of the Courts: First Published From Official Records and Other Authentic Documents, Private as Well as Public. Thomas B. Costain,The Three Edwards